एक तरफ पानी कै संकट दुसरी तरफ आगि के कहर से मनई परेशान होइगा हइन। तेज हवा के कारण आगि विकराल रुप धारण कै लियाथै जेसे देखतै देखत कइयौ घर जरिके राखी होइ जाथिन। कहूं कहूं विजली कै तार शार्ट हुवय से आगि लागै कै घटना सामना आवति बाय। मया ब्लाक के काजीपुर मांझा मा आगि लागै से एक पांच साल के बच्ची अउर दुई भइस कै जरिके मउत होइगै। घर कै एकौ सामान नाय बचा जवन मनई कपड़ा पहिरे रहिन उहै बचा। वहि तरह तारुन ब्लाक के पड़ेलवा गांव मा करंट उतरै से दुई मनई कै मउत अउर चार जने घायल होय गइन। जेहमा विद्युत कार्पोरेशन कै लापरवाही सामने आवति बाय। गांव वाले के कइव बार सूचना दियै के बावजूद विभाग वाले ध्यान नाय दिहिन। आखिर मा हादसा होइगा। अउर मनइन कै जान चलीगै।